A csapat új autója a 2018-as Formula–1 ausztrál nagydíjon debütált, nem túl sikeresen. Gasly az utolsó pozíciót szerezte meg a szezonnyitón, míg csapattársa, Hartley a 16. helyről vágott neki a futamnak. Másnap a verseny sem indult és végződött túl jól a faenzai csapatnál. A francia versenyző már a 7. körben feladásra kényszerült, amikor az új erőforrást jelentő motor megadta magát. Ennek oka egy rázókő eltalálása következtében történt MGU-H egységmeghibásodás volt, ami a Hondának mindig is kritikus pontja volt. Hartley bár végigment, mégis csak a 15. helyet szerezte meg, hiszen a mögötte lévők kiestek. A Honda azt monda, hogy a problémás MGU-H még az előző évi volt, az új ugyanis nem készült el időben, és ez a hiba javításra fog kerülni. Ez meg is történt: a szezon második futama egyfajta felüdülés volt a borzalmas kezdet után. A verseny előtt mind a két autóban kicserélték az Ausztráliában használt motorokat, Gaslynak kényszerből, Hartleynak a gyenge motorereje miatt. Gasly az időmérőn hatodik, a versenyen negyedik lett, amely eredmény a Honda legjobbja lett a 2015-ös visszatérés óta.